Taqcict-nni meskint mi truḥ ad teks ad tbed ɣef uẓru ad as-tini:”ɛlay, ɛlay ay aẓru ay aẓru, ad waliɣ tamurt n baba d yemma, taklit rran-tt i uxxam, weltmatsen rran-tt iluɣman, rut rut a yileɣman” dɣa ad bdun iluɣman-nni imeṭṭi ala yiwen n uɛeẓẓug itett kan, yal ass akken, atmaten n teqcicit-nni gren tamawt d akken yal ass ttzaden iluɣman di ṭṭiɛfan ala yiwen deg-sen axaṭer ur isel ara dɣa msefhamen tebɛen-tt slan-as teqqaras:”ɛlay, ɛlay, a yaẓru ad waliɣ tamurt n baba d yemma, taklit rran-tt i uxxam, weltmatsen rra-tt i iluɣman, rut rut a yileɣman”dɣa faqen watmaten-nni-ines belli d nettet i d weltma-tsen, almi id yeggeḍ yiḍ yenna-asent yiwen deg-sen ilaq ad tewtemt lḥenni i uqerru-nkent, dɣatenna-asen taklit-nni nek ur kkateɣ ara, acku teẓra lukan ad tekkes tafunart ad iban ucekkuḥ-is ad tt-ɛeqlen d taklit, mad weltma-tsen-nni tekkes tafunart dɣa iruḥ-d yiwwen seg watmaten-is yekkes-as tafunart i taklit-nni iban-d ucekkuḥ-is amzn d azezzu, syin wwin weltma-tsen ɣer tala-nni tessared tuɣal-d d tacebḥant, ruḥend taklit-nii ǧǧan-tt din mi d wḍen yemma-tsen teɛqel-iten tuzzel-d ɣur-sen tefraḥ, syin texdem-asen tameɣra n sebɛa wussan d sebɛa wuḍan.